পুলিশ ও পারিবারিক সূত্রে জানা যায়, বাড়ির উঠানে একটি সজনে গাছ নিয়ে গত কয়েকদিন থেকে চাচা জামাল প্রামানিকের সঙ্গে ভাতিজা বকুল প্রামানিকের দ্বন্দ্ব চলছিল। এরই জের ধরে গাছ থেকে সজনে ডাটা পাড়াকে কেন্দ্র করে উভয় পক্ষের মধ্যে কথা কাটাকাটি হয়। এক পর্যায়ে ভাতিজা বকুল হাসুয়া দিয়ে চাচা জামালকে কোপাতে যায়। এ সময় চাচা জামাল প্রামানিক ও তার দুইছেলে রিন্টু ও মিঠু রামদা দিয়ে বকুলকে এলোপাতারি কুপিয়ে আহত করে। গুরুতর আহত বকুলকে প্রথমে ঈশ্বরদী উপজেলা স্বাস্থ্য কমপ্লেক্সে ভর্তি করা হয়। অবস্থার অবনতি হলে তাকে রাজশাহী মেডিকেল কলেজ হাসপাতালে নিয়ে যাওয়া হয়। সেখানেও অবস্থার অবনতি হলে উন্নত চিকিৎসার জন্য বকুলকে ঢাকা পঙ্গু হাসপাতালে নেওয়ার পথে তার মৃত্যু হয়।